《待旨》
明代·文翔凤

待旨曾趋两个间，每瞻天胁想龙颜。
三华旭日春浮阙，万岁童龙桂满山。
苍鹿自茹瑶草偃，白莺争道玉阶闲。
何劳羽檄烦明主，乍幸昭阳未拟还。

作者简介：明三水人，字天瑞，号太青。万历三十八年进士。历知莱阳、伊县。以副使提学山西，入为光禄寺少卿，不赴，卒于家。学问渊博，工诗赋。有《太微经》、《文太青文集》。